						

НАРЕДБА
ЗА УСЛОВИЯТА И РЕДА ЗА УСТАНОВЯВАНЕ НА ЖИЛИЩНИ НУЖДИ И ЗА НАСТАНЯВАНЕ ПОД
НАЕМ В ОБЩИНСКИ ЖИЛИЩА
Глава първа
ОБЩИ РАЗПОРЕДБИ

      Чл. 1. С тази Наредба се определя редът и условията за:
                 - установяване на жилищни нужди;
                  - настаняване в общински жилища под наем;
                  - настаняване във ведомствени жилища;
                   - настаняване в резервни жилища;
                 - продажба на общински жилища;
                    -  определяне на наемните цени.
      Чл. 2. (1)  По своето предназначение общинските жилища са:
             1.   За настаняване под наем на граждани с установени жилищни нужди;
            2. За продажба, замяна и  обезщетяване на бивши собственици, чиито имоти са отчуждени за общински нужди;
             3.   Ведомствени;
              4.   Резервни.
              (2) С решение на Общинският съвет, по предложение на Кмета, се определят групите жилища по ал.1, които могат да се променят съобразно потребностите на общината.
       Чл.З. (1) Установяват се следните норми за жилищно задоволяване:
            1. На едно лице - една стая с площ до 15 кв.м;
            2. На двучленно и тричленно семейство - две стаи с площ до 40 кв.м;
            3. На четири и петчленно семейство - три стаи с площ до 70 кв.м;
            4. За всеки следващ един или двама члена - по една допълнителна стая до 15 кв.м.
       (2) Липсата на по-голямо от тристайно жилище не е основание за предоставяне на повече от едно жилище на
едно семейство.
      (3) При определяне на нормите за жилищно настаняване се взема предвид и детето, което ще се роди.
      (4) По изключение може да се определи допълнителна жилищна площ, когато член от семейството страда от
болест, която налага изолация, съгласно списъка на болестите, утвърден от министъра на здравеопазването, или се нуждае от помощта на друго лице;
       (5) В едно жилище се настанява само едно семейство.
       (6) Преди издаване на настанителната заповед гражданите подават нова декларация за обстоятелствата по
чл. 4, ал,2 ,  като настъпилите промени се вземат предвид  при настаняването.

Глава втора
УСТАНОВЯВАНЕ НА ЖИЛИЩНА НУЖДА И НАСТАНЯВАНЕ ПОД НАЕМ

       Чл. 4. (1) В жилищата за отдаване под наем се настаняват нуждаещи се от жилище български граждани, чиято жилищна нужда е установена по реда и при условията на тази наредба.
      (2) Право да кандидатстват за установяване на жилищна нужда и настаняване под наем в общинско жилище имат граждани и техните семейства, които отговарят едновременно на следните условия:
      1. не притежават жилище, вила или идеални части от такива имоти, освен ако тези части не съответстват на нормите за жилищно задоволяване установени в чл. 3, ал. 1  от тази наредба;
      2. не притежават жилищен, вилен парцел или право на строеж върху такива парцели в района на населеното място, в населени места от I и II категория; парцели в курортните зони и комплекси и във вилните зони към тях;
земи до 10 км. от морската брегова ивица, с площ над 1 дка;
       3.  не са прехвърляли имоти  по т.  1  и 2 на  други лица, през последните 10 години, с изключение на прекратяване на съсобственост или дарение в полза на държавата, общината или организация с идеална цел;
      4.  не притежават имущество в налични парични средства по влогове, акции, дивиденти, моторни  превозни средства, земеделски  земи, жилищни, вилни  имоти и парцели извън тези по  т.  1  и 2,  фабрики,  работилници, магазини, складове за търговска и стопанска дейност, ателиета и други основни и оборотни фондове  и средства на обща стойност, по-голяма от  2/3  от цената, определена съобразно  критериите, установени в глава седма от Правилника за прилагане на Закона за държавната собственост, на жилище, съответстващо на нуждите за жилищна задоволеност, определена с нормите по чл. 3, ал. 1  от тази наредба;
      5. една четвърт от общия доход за предходните 6 месеца на гражданите и техните семейства не може да покрие разхода за пазарната наемна цена за жилище, съответстващо на нуждите му, съгласно нормите за жилищно задоволяване, определени с чл. 3, ал.1  от тази наредба ;                  
      6. имат адресна регистрация в  общината не по- малко от 3 години;
      7. не са се само настаня вал и в общински жилища или наемното  правоотношение за такива жилища не е прекратявано по чл.  16, ал.1  от тази наредба.
        (3) Обстоятелствата по чл. 4, ал. 2, т. 1 - 5 се установяват с декларация на гражданите, както и документи от съответни институции, а по т. 6  и 7 - от комисия  по чл.8
      (4) В жилищата за отдаване под наем се настаняват наематели на общински жилища по чл.43, т.2 от ЗОС
      Чл. 5. (1) Стойността на притежаваното имущество по чл. 4, ат. 2, т. 4 се определя, както следва:
      1. за моторни превозни средства, селскостопански машини и други - по застрахователната им стойност;
      2. за земеделските земи - по Наредбата  за условията и реда за установяване на текущи пазарни цени на земеделските земи; за жилищни и вилни имоти извън тези по чл. 4, ал. 2, т. 1 и 2 - съобразно критериите, установени в глава седма от Правилника за прилагане на Закона за държавната собственост;
      3. за дялово участие в търговски дружества - в размер 50 на сто от цената на придобиването;
     4.  за фабрики и  други  обекти  с  производствено предназначение и за прилежащите към тях терени и съоръжения - по оценки, извършени от лицензирани експерти съгласно Наредбата за оценка на обектите,  подлежащи на приватизация;
      5. за акции, котирани на фондовата борса - по пазарната им цена.
        (3)  В  притежаваното имущество  се включват  и наличните  парични  средства, включително и тези по жилищноспестовните влогове и  дивидентите.
      Чл. 6. (1) Лицата и семействата, които отговарят на условията по чл. 4, се подреждат в зависимост от степента на жилищната им нужда в групи, както следва:
      1. граждани, които следва да освободят заеманите от тях жилища и помещения, собствеността върху които се възстановява по Закона за възстановяване собствеността върху одържавени недвижими имоти и по  други закони за възстановяване на собствеността и лицата по чл.4, ал.4
       2.  незаемащи жилищна  площ и ползващи не по-малко от  година жилища, нежилищни помещения, като бараки,  изби, непригодни тавански помещения и др.;
       3. живеещи  в жилищни помещения, негодни за  обитаване, вредни в санитарно-хигиенно  отношение или застрашени от самосрутване, освидетелствани по установения за това ред;
      4. семейства, живеещи въз основа на свободно договаряне;
      5. заемащи недостатъчна жилищна площ по нормите установени в чл.З .
       (2) Заемането на помещенията по ал. 1, т. 2 и 3 е основание за еднократно установяване и степенуване на жилищната  нужда на обитателите.  Повторното им обитаване  от други наематели  не  поражда права за ново определяне на жилищната нужда.
      (3) При подреждане на лицата и семействата в една и съща група се дава предимство на:
      1. семейства или лица, които са живели по-дълго време при тежки жилищни условия;
      2. млади семейства с  две или повече деца;
      3. семейства с две и  повече деца;
      4. самотни родители на непълнолетни деца;
      5. семейства, в които един от членовете е с  призната  над 71% намалена трудоспособност.
       Чл. 7. (1) В  общината  се води  картотека на гражданите с установена жилищна нужда, които отговарят на условията по чл. 4.
       (2) Картотекирането  се извършва въз основа на молба  и декларация  по образец,  утвърден от  кмета на общината, в които се посочват:
       1. броят, трите имена, възрастта и продължителността на адресната регистрация в общината  на членовете на семейството;
      2. жилищните условия,  при които живее семейството към момента на представяне на молбата; вписват се данни за вида (жилищни, нежилищни), размера и собствеността на обитаваните помещения;
       3. извършени сделки с недвижими имоти по чл. 4, ал. 2, т. 3;
       4. притежавано имущество по чл. 4, ал. 2,  т. 4;
      5. общ доход на членовете на семейството за последните 6 месеца, формиран от заплати и пенсии, както и допълнителни доходи от  хонорари, търговска и стопанска дейност, отдаване на собствен сграден  фонд под наем, земеделски земи под аренда и др.;
        6.    данни за предишни вписвания в картотеката.
       Чл. 8. (1) Кметът на общината назначава комисия за картотекиране на нуждаещите се граждани.  Комисията се състои от седем члена от които трима са общински съветници определени с Решение на Общински съвет.
      (2) Комисията по ал. 1  разглежда в края на всяко тримесечие подадените молби и декларации, взема решение за включване или невключване на гражданите в картотеката, и определя степента на жилищната нужда на отделните
семейства (лицата) по групи и подгрупи, съгласно чл. 6.
      (3) Решението на комисията се съобщава на лицата в 7-дневен срок от издаването му.
     (4) Решението на комисията подлежи на  обжалване в 7 дневен срок от датата на получаване  пред кмета на общината по реда на ЗАП .
      Чл. 9. Гражданинът остава картотекиран като нуждаещ се от жилище и когато:
      1. отбива срочна военна служба;
      2. учи в друго населено място или извън страната.
      Чл. 10.  (1) Гражданите, картотекирани по реда  на тази глава, са длъжни ежегодно до 31 декември и при промяна на данните  по  чл. 7, ал. 2, т. 1 и 2 и на  условията по чл. 4 да представят отново декларация  по смисъла на чл.4, ал.З от тази наредба.
      Чл.  11. (1) Изваждат се от картотеката гражданите :
        1. придобили имот по чл. 4, ал. 2, т. 1 и 2;
        2.  настанени в жилище, което отговаря на нормите за жилищно задоволяване по чл. 3.
        3. не са подали декларации съгласно изискванията на чл.10, ал.1;
         4. при отказ в случаите по чл. 14,  ал. 6.
       (2) Гражданите,  посочили неверни данни или  не посочили  в  декларациите  обстоятелствата, свързани с условията по чл. 4, ал. 2, чл. 6, чл. 7, ал. 2, т. 1,2 и 6, носят отговорност по чл. 313 от Наказателния кодекс, същите се изваждат от картотеката и губят правото си бъдат картотекирани отново.
      (3)  Изваждането от картотеката се извършва с решение  на комисията по чл. 8. Решението се съобщава на лицата в 7-дневен срок от издаването му. Същото се съхранява в съответното звено на общинската администрация. Решението подлежи  на обжалване в 7-дневен срок от датата на получаването му пред Кмета на Общината по реда на ЗАП.
       Чл.  12.  Документите, подадени  от гражданите  при  кандидатстване за настаняване под  наем в общинско жилище, се съхраняват в общинска администрация, както следва:
       1.   На включените в картотеката - до отпадане на основанието за картотекиране;
       2.   Извадени от картотеката - 5 години от датата на изваждането.
      Чл. 13. (1) Поредността по групи и подгрупи на картотекираните граждани се актуализира всяка година до 31 януари,  съобразно подадените  декларации по чл.10,  ал.1. Тя  не се променя в течение на годината, освен при условията на чл. 10,  ал. 1, служебно от комисията по чл. 8 с протокол.
      (2) Въз основа на определената към 31 декември на  предходната година поредност по  групи и подгрупи, броя и вида на жилищата, които ще се разпределят през годината, комисията  по чл. 8 изготвя проект на годишен списък на гражданите, които ще бъдат настанени под наем.
      (3) При изготвяне на списъка по ал. 2 се вземат предвид броят и видът на новоизградените общински жилища, на тези, които се очаква да бъдат освободени през годината, и на придобитите по силата на сключени договори и на други правни сделки.
       (4) Проектосписъкът по ал. 2 се обявява до 20 февруари на определеното за целта място  в общината.  В 7-  дневен срок от обявяването гражданите могат да правят възражения и искания по списъка до Кмета на общината.
      (5) По постъпилите възражения и искания Кмета на общината се произнася в 14-дневен срок от постъпването им.
       Чл. 14.  (1) Жилищата за настаняване на гражданите, включени  в списъка по чл. 13, ал.  2, се определят по нормите за жилищно задоволяване, установени в чл. 3
       (2) Настаняването на  гражданите  от списъците по  чл. 13 продължава и след приключване на календарната година до утвърждаването на нови списъци за следващата година.
       (3) Гражданите,  включени  в списъците от предходната година и ненастанени в жилища, се включват в началото на списъка през текущата година, при спазване на установената поредност, освен ако има промяна на условията по чл. 4, на групите по чл. 6 и на данните по чл. 7.
        (4)  Настаняването се извършва със  заповед на  Кмета  на  общината. В заповедта се посочват  вида и местонахождението  на жилището, трите имена и ЕГН за настаненото лице, броя на членовете на  семейството му и срока за настаняване, като същият не може да бъде по-дълъг от 5 години.
        (5) Въз основа на настанителната заповед се сключва писмен договор за наем, в който се определят: редът за предаване и приемане  на имота; правата и задълженията на наемателя  и наемодателя; наемната цена;  срокът; отговорността  при  неизпълнение;  поддържането  (текущи  и основни ремонти) и други  условия  по  наемното правоотношение.
        (6) При отказ от :
        1.   Получаване на настанителна заповед — същата се отменя;
        2.   Сключване на договор - настанителната заповед се отменя.
        (7) При фактическо  не  настаняване в жилищетов срок до 1 месец - настанителната заповед се  отменя, сключения договор се прекратява без предизвестие.
       Чл.  15. (1) Гражданите, настанени под наем в общинско жилище, представят ежегодно до 31  декември декларации за обстоятелствата по чл. 4, ал. 1, чл. 7 и 8.
      (2) При изменение на данните и условията по чл. 6 и 7 , водещо до промяна на жилищните нужди, определени с нормите по чл. 3, наемателите при възможност се пренастаняват в други жилища.
       Чл. 16. (1) Наемните правоотношения се прекратяват при :
       1.    Не плащане на наемната цена или на консумативните разноски за повече от 6 месеца;
       2.    Изтичане срока за настаняване;
       3.    Отпадане на условията за настаняване на наемателя в общинско жилище;
       4.    Не полагане грижата на добър стопанин при ползване на жилището;
       6.    Използване на жилището не по предназначение;
       7.    Нарушаване на добрите нрави;
       8. Прекратяване на трудовите или служебните правоотношения на настанените във ведомствено жилище лица;
       9.   Извършване  на  ново строителство, надстрояване или пристрояване, основен ремонт или реконструкция, когато се засягат обитавани помещения;
       10. При отказ в случаите по чл.14, ал.6.
       (2) Наемното правоотношение се прекратява със заповед на Кмета. В заповедта се посочват основанието за прекратяване на наемното правоотношение  и срокът за освобождаване на жилището, който не може да бъде по-дълъг от един месец.
       (3) При прекратяване на наемното правоотношение, на основание на чл. 16, ал.1,т.12, към заповедта по ал.2 се прилага настанителна заповед за друго общинско жилище, ако наемателя отговаря на условията за настаняване.
       (4) При изтичане на срока за настаняване, наемното правоотношение може да бъде продължено, еднократно и за не повече от 5 години ако наемателят отговаря на условията за настаняване под наем в общинско жилище.

Глава трета
ОБЩИНСКИ ВЕДОМСТВЕНИ ЖИЛИЩА

       Чл.17. (1) В общинските ведомствени жилища се настаняват временно, до прекратяване  на трудовите или служебни  правоотношения, щатни служители в  общинската администрация  и служители в  звена  на общинска бюджетна издръжка, които  не притежават жилище или вила на територията на общината.
       (2)  В общински  ведомствени жилища могат да бъдат настанени и утвърдени  специалисти, работещи на територията на общината, които не притежават жилище или вила на територията на общината.
Чл.18 (1) Комисията по чл. 8, ал.1 разглежда молбите за настаняване и прави мотивирано  предложение до кмета за настаняване, след преценка на обстоятелствата.
       (2)  Настаняването се  извършва със заповед на  Кмета на  общината,  в  която се  определят:  вида и местонахождението на  жилището, основанието за настаняване, трите имена и ЕГН на настаненото лице, броя на членовете  на семейството, срока за настаняване. Въз основа на заповедта се сключва договор за наем.
       Чл.19.  Наемните  правоотношения  се  прекратяват  с  прекратяване  на  трудовите  или   служебни правоотношения на наемателя, както и при условия и реда на  чл.16 от тази наредба.
       Чл.20. Общинските ведомствени жилища не могат да бъдат продавани, освен в случаите на  чл.48, ал.2 от ЗОС.

Глава четвърта
РЕЗЕРВНИ ЖИЛИЩА

       Чл.21. В резервните  жилища се настаняват за срок не по-дълъг от две години граждани по чл.45, ал.1, т. 1 и т. 2  от ЗОС, ако отговарят на условията за настаняване под наем в общински жилища.
       (2)  Лицата по ал.1  подават молба за настаняване, придружена  от декларация за  семейно,  имотно и материално състояние до Кмета на общината.
       (3) Молбите  се разглеждат на заседание  на  комисията по чл.8, която извършва и оглед на  място, ползва констатациите на специализирани органи и в срок от 24 часа, след събиране на всички необходими данни, изготвя предложение до Кмета на общината за настаняване на нуждаещите се в конкретно жилище. Подготвя се и проект за настанителна заповед, който се представя на Кмета на общината.
       (4) Настаняването се  извършва  със  заповед  на  Кмета на  общината,  в която се определят:  вида и местонахождението на  жилището,  основанието за настаняване, трите имена и  ЕГН на настаненото лице,  броя на членовете на семейството, срока за настаняване. Въз основа на заповедта се сключва договор за наем.
       Чл.22.(1) С решение на Общинския съвет, по предложение на Кмета на общината, в резервните  жилища може да се настаняват и кметове, заместник- кметове и кметски наместници, които нямат жилище в съответното населено място - за времето, през което заемат съответната длъжност.
       (2) Настаняването на лицата по ал.1 се извършва със заповед на Кмета на общината, въз основа на която се
сключва договор за наем.

Глава пета
ОБЩИНСКИ ЖИЛИЩА ЗА ПРОДАЖБА, ЗАМЯНА И ОБЕЗЩЕТЯВАНЕ НА БИВШИ
СОБСТВЕНИЦИ, ЧИИТО ИМОТИ СА ОТЧУЖДЕНИ ЗА ОБЩИНСКИ НУЖДИ

       Чл.23.  (1) Общинският съвет, по предложение на Кмета на общината,  приема списък с жилищата за продажба, замяна и обезщетяване на бивши собственици, чиито имоти са отчуждени за общински нужди.
       (2) Продажбата на общински жилища се извършва, при условията и реда на тази наредба на:
          1.  Правоимащи по ЗУЖВГМЖСВ;
              2.   Наематели, настанени в тях по административен ред;
              3.   Лица, чиито жилища се предвижда да бъдат отчуждени по реда на глава трета от ЗОС;
             4.   Други лица (физически или юридически).
        Чл.24. (1) На правоимащи по ЗУЖВГМЖСВ се продават свободни общински жилища включени в списъка по чл.23, ал.1, при условия и ред по ЗУЖВГМЖСВ и ППЗУЖВГМЖСВ.
       Чл. 25. (1) Комисия по чл. 8, ал.1 изготвя оценка за продажба на жилищата, същата се формира, като базисна  цена, изчислена  по критериите на  глава VII от ППЗДС  коригирана с актуален пазарен коефициент. Същата не  може да бъде по- ниска от данъчната оценка на имота.
    (2) Продажбата се извършва със заповед на Кмета на общината, след решение на Общинския съвет, в което се  определят продажната цена, реда, условията и срока на заплащане на жилището.
    (3) Ако в посочения в заповедта по ал.2 срок за плащане, купувачът не плати дължимите суми, се счита, че той се е отказал от закупуване и преписката се прекратява със заповед на Кмета на общината, с която се отменя и заповедта по ал.2.
    (4) След като купувачът извърши плащането  на цената и на дължимите данъци, такси и режийни разноски в срока, посочен в заповедта по ал.2, отдел "Общинска собственост" изготвя проект за договор  за продажба, същият се подписва от Кмета на общината и от купувача.
    (5) Договорът за продажба се вписва от купувача в службата по вписванията по местонахождение на имота, след което два екземпляра от вписания договор се предоставят в  отдел "Общинска собственост" за отписване на имота от актовите книги за общинска собственост.
       Чл. 26. (1) Наемател на общинско жилище, включено в  списъка по чл.23, ал.1, който е настанен в него по административен ред, може да го закупи, ако отговаря едновременно на следните условия:
            1. Да е български гражданин;
            2. Да отговаря на условията за настаняване под наем в общинско жилище по тази наредба;
            3. Да не дължи суми  от неизплатени наеми  или консумативни разноски;
           4. Да е наемател  на общинското жилище, на основание на настанителна заповед,  не  по-малко от 5 години без прекъсване;
            5. Да обитава общинско жилище, предназначено за продажба, включено в списъка по чл.24, ал.1 ;
          6.  Да е подал писмена молба за закупуване на жилището до Кмета на общината,  придружена от настанителна заповед и декларация за имотно, семейно и материално състояние.
        (2) Наемател на ведомствено жилище, включено в списъка по чл. 23, ал. 1 може да го закупи, ако отговаря едновременно на условията по предходната алинея  и не притежава жилищен имот.
        (3) Отдел "Общинска собственост" проучва дали са налице обстоятелствата по ал. 1.
         (4) Оценката и продажбата на жилищата се извършва  по реда на чл.25  от тази наредба.
        Чл.27. (1) Продажбата на жилища на лица по чл.23, ал.2, т.З се извършва от Кмета на общината, след решение на Общински съвет.
          (2) Оценката и продажбата на жилищата се извършва  по реда на чл.25  от тази наредба.
        Чл.28. (1) Продажбата  на жилища на  други лица  / физически и юридически/ се  извършва от Кмета на общината, след решение на Общински съвет чрез търг по реда, предвиден в Наредбата по чл.8 ал.2  от ЗОС.
       (2) Началната тръжна цена се формира по реда, предвиден в Наредбата по чл.8 ал.2 от ЗОС, и се определя от Общински съвет.
        Чл.29. (1) Замяна на общински жилища с жилищни или  не жилищни имоти - собственост на държавата, на физически или юридически лица се извършва по реда на чл.40  от ЗОС.
        (2) Замяната на общински жилища с  нежилищни  имоти се допуска  само, ако  има свободни общински жилища, за настаняване в които няма нуждаещи се  граждани, отговарящи на условията на чл.43 и 45 от ЗОС.

Глава шеста
ОПРЕДЕЛЯНЕ НА НАЕМНИ ЦЕНИ НА ОБЩИНСКИ ЖИЛИЩА

        Чл.30 Наемните  цени на квадратен метър жилищна площ се определят ежегодно от Общински съвет.

ДОПЪЛНИТЕЛНИ РАЗПОРЕДБИ

       §1. "Семейство"  по  смисъл  на тази наредба са съпрузите и ненавършилите пълнолетие деца, ако не са встъпили в брак.
       §2. "Млади семейства" по смисъла на глава втора са семействата, в които съпрузите не са навършили 35 години към датата на решението на комисията по чл. 8, ал.1 на тази наредба.
       §3. "Самотни родители на непълнолетни деца" по смисъла на глава втора са родители, които поради вдовство, развод или несключване на брак се грижат сами за отглеждане на непълнолетните си деца.
        §4. "Консумативни разноски" по смисъла на глава втора са ел. енергия, вода, телефон, топлоенергия, такса битови отпадъци и други такива свързани с обитаването на жилището.
        §5. "Полезната площ" на жилището по смисъла на  тази наредба представлява сумарната площ на всички помещения в жилището , мерена по  вътрешните зидарски очертания на стените и цялата площ на балкони , лоджи, веранди и тераси.  В полезната площ не се включва площта , заета от ограждащите и разпределителните стени на жилището и площта на складовите помещения.
        §6. Когато под жилището има гаражи, магазини, работилници или складови помещения, разположени над нивото на прилежащия терен на 2,40 м. и повече , то се приема , че е на втория етаж.

ПРЕХОДНИ И ЗАКЛЮЧИТЕЛНИ РАЗПОРЕДБИ

       §7. Тази наредба се издава на основание чл.45а от ЗАКОНА ЗА ОБЩИНСКА  ОБСТВЕНОСТ.
       §8.  Изпълнението на Наредбата се възлага на Кмета на Община Приморско.
       §9.  След датата на въвеждане на еврото в Република България, размерът на всички парични стойности, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.

· Изменение и допълнение с Решение №233/27.02.2025г. – нов §9.

